
Për shpronësimin për interes publik Të pasurive të paluajtshme, të cilat preken nga ndërtimi i segmentit rrugor LezhË-Balldre, pjesë e seksionit Lezhë-Shkodër

Në mbështetje të nenit 100 të Kushtetutës dhe të neneve 5 pika 1, 20 dhe 21 të ligjit nr.8561, datë 22.12.1999 "Për shpronësimet dhe marrjen në përdorim të përkohshëm të pasurisë pronë private, për interes publik", me propozimin e Ministrit të Transportit dhe Telekomunikacionit, Këshilli i Ministrave

V E N D O S I:

1. Shpronësimin për interes publik të pasurive të paluajtshme të pronarëve, të cilët preken nga ndërtimi i segmentit rrugor  Lezhë-Balldre, pjesë e seksionit Lezhë-Shkodër.
2. Shpronësimi të bëhet në favor të Ministrisë së Transportit dhe Telekomunikacionit.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën që i bashkëlidhet këtij vendimi, me sipërfaqe 24 828 m2 tokë/arë, 3592 m2 truall, 521 m2 objekte, 1 pikë karburanti, 24838 m2 kulturë bujqësore (jonxhë), 956 copë dru frutorë, vlerësuar në shumën e përgjithshme prej 59 718 112 (pesëdhjetë e nëntë milionë e shtatëqind e tetëmbëdhjetë mijë e njëqind e dymbëdhjetë) lekësh.
4. Vlera e shpenimeve procedurale të jetë në shumën prej 441 000 (katërqind e dyzet e një mijë) lekësh.
5. Fondi prej 60 159 112 (gjashtëdhjetë milionë e njëqind e pesëdhjetë e nëntë mijë e njëqind e dymbëdhjetë) lekësh për kompensimin e pronarëve të shpronësuar dhe shpenzime procedurale, sipas pikave 3 dhe 4 të këtij vendimi, të përballohet nga Buxheti i Shtetit i vitit 2002, në zërin "Shpronësime", miratuar për Ministrinë e Transportit dhe Telekomunikaconit.
6. Shpronësimi të përfundojë brenda datës 30.5.2002.
Ky vendim hyn në fuqi menjëherë dhe botohet në Fletoren Zyrtare.

